
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 35 στρεμμάτων 
στη θέση «Άγιος Κων/νος» της Κοινότητας Λου¬ 
τρού του νομού Έβρου. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέωντων όψεωντου κτιρί¬ 
ου που βρίσκεται εντός του ρυμοτομικού σχεδίου 
του δήμου Πατρέων (Ν. Αχαιός) και καθορισμός ει¬ 
δικών όρων και περιορισμών δόμησης αυτού. 

Τροποποίηση τοπικού ρυμοτομικού σχεδίου στον οι¬ 
κισμό ΟΕΚ «ΑΡΤΑ II» Ν. Άρτας. 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αρίθ.: 867 _ ί 1 ) 

Κήρυξη ως αναδασωτέας έκτασης 35 στρεμμάτων στη 
θέση «Άγιος Κων/νος» της Κοινότητας Λουτρού του 
νομού Έβρου. 

Ο ΓΕΝΙΚΟΣ ΓΡΑΜ. ΠΕΡΙΦΕΡΕΙΑΣ ΑΝ. ΜΑΚ. - ΘΡΑΚΗΣ 
Έχοντας υπόψη: 

1. Τις διατάξεις του Ν. 3200/55 σε συνδυασμό μ αυτές 
των άρθρων 4 παρ. 7 και 6 παρ. 7 του Ν. 2240/94. 

2. Το Ν. 2503/97 «Διοίκηση, οργάνωση, στελέχωση της 
περιφέρειας,ρύθμιση θεμάτων για την τοπική αυτοδιοί¬ 
κηση και άλλες διατάξεις». 

3. Την αριθ. 125/10.9.1997 απόφασή μας «περί ανάθε¬ 
σης ασκήσεως αρμοδιοτήτων». 


4. Του άρθρου 117 παρ. 3 του Συντάγματος της χώρας. 

5. Τις διατάξεις του Ν. 998/1979 «Περί προστασίας των 
δασών και δασικών εν γένει εκτάσεων της Χώρας» και συ¬ 
γκεκριμένα: 

α) του άρθρου 41 παρ. 1 

β) του άρθρου 38 παρ. 1 και 2. 

6. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80, γ) 
10582/539/13.2.76, δ) 215696/1451/9.5.77, ε) 154659/ 
24.5.82, στ) 78001/4408/16.7.91, ζ) 85144/1468/9.10.92, 
η) 92428/4484/11.93, θ) 131240/20.5.91 και ι) 96186/ 
3332/27.11.92. 

7. Την αρ. πρωτ. 882/23.10.1997 πρόταση του Δασαρ¬ 
χείου Αλεξ/πόλεως περί κηρύξεως αναδασωτέας της α- 
ναφερόμενης στο θέμα έκτασης. 

8. Την σύμφωνη γνώμη της Δ/νσης Δασών Έβρου, απο¬ 
φασίζουμε: 

Κηρύσσουμε αναδασωτέα, με σκοπό την φυσική ανα¬ 
δάσωση και την δι’ αυτής αποκατάσταση της καταστρα- 
φείσης από πυρκαγιά βλάστησης, την έκταση, που βρί¬ 
σκεται στη θέση «Άγιος Κων/νος» της Κοινότητας Λου¬ 
τρού και προσδιορίζεται από τα στοιχεία 1-2-3-4-5-1, 
όπως φαίνονται στο συνημμένο διάγραμμα το οποίο απο¬ 
τελεί αναπόσπαστο μέρος της απόφασης αυτής και έχει 
όρια: 

Ανατολικά: Αγροί. 

Δυτικά: Δημόσιο Δάσος. 

Βόρεια: Δημόσιο Δάσος. 

Νότια: Αγροί. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Καβάλα, 10 Νοεμβρίου 1997 
Με εντολή Γ.Γ. Περιφέρειας 
Ο Διευθυντής 
ΚΩΝ. ΕΥΤΥΧΙΔΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ.: 33807/6887 (2) 

Χαρακτηρισμός ως διατηρητέων των όψεων του κτιρίου 

που βρίσκεται εντός του ρυμοτομικού σχεδίου του δή¬ 
μου Πατρέων (Ν. Αχαΐας) και καθορισμός ειδικών ό¬ 
ρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός (Α' 210), ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (Α' 137) όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στον Γενικό Γραμματέα, 
και στους Προϊσταμένους των Γενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλλο¬ 
ντος Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β716.12.1996). 

4. Τις διατάξεις της παρ. Β του άρθρου 1 του Π.ΔΛος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 14.5.1997 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το 16993/Υ.63/97/30.5.1997 έγγραφο του δήμου Πα¬ 
τρέων. 

7. Το γεγονός ότι παρήλθε άπρακτη η προθεσμία που 
προβλέπεται από τις διατάξεις του άρθρου 4 παρ. 2 του 
Ν. 1577/1985 «ΓΟΚ» (Α' 210), όπως τροποποιήθηκε με την 
παρ. 2α του άρθρου 1 του Ν. 1772/1988 (Α' 91), χωρίς να 
περιέλθουν στη Διεύθυνση Πολεοδομικού Σχεδιασμού - 
Τμήμα Παραδοσιακών Οικισμών τυχόν αντιρρήσεις των 
ενδιαφερομένων. 

8. Το γεγονός ότι από τις κανονιστικές διατάξεις αυτής 


της απόφασης δεν προκαλείται δαπάνη σε βάροο του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζονται ως διατηρητέες οι όψεις του κτιρίου 
που βρίσκεται εντός του εγκεκριμένου ρυμοτομικού σχε¬ 
δίου του δήμου Πατρέων (Ν. Αχαΐας) και ειδικότερα επί 
των οδών Σισσίνη και Γ. Ρούφου, φερόμενο ως ιδιοκτησία 
Ο.Σ.Κ., όπως φαίνεται με μαύρη διαγράμμιση στο σχετικό 
πρωτότυπο διάγραμμα σε κλίμακα 1:2.000, που θεωρή¬ 
θηκε από τον Προϊστάμενο της Δ/νσης Τοπογραφικών Ε¬ 
φαρμογών με την 33807/1977 πράξη του και που αντίτυ¬ 
πό του σε φωτοσμίκρυνση δημοσιεύεται με την παρούσα 
απόφαση. 

2. Διατηρητέες χαρακτηρίζονται οι αρχικές όψεις του 
κτιρίου και οι εναρμονιζόμενες με αυτό μεταγενέστερες 
προσθήκες, όχι όμως και τα κάθε είδους υπάρχοντα προ- 
σκτίσματα που αλλοιώνουν τη μορφή τους. 

Ο καθορισμός των προσκτισμάτων και οι επεμβάσεις 
που πρέπει να γίνουν σ’ αυτό, πραγματοποιούνται από 
την Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

3. Στις χαρακτηριζόμενες ως διατηρητέες όψειςτου κτι¬ 
ρίου απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών ή διακοσμητικών 
στοιχείωντους,πληντων προσκτισμάτων ή των στοιχείων 
των όψεων για τα οποία η ΕΠΑΕ έχει γνωμοδοτήσεις για 
την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων και η στατική ενίσχυση και γενικά κάθε επέμ¬ 
βαση για λόγους λειτουργικούς και στατικούς στις διατη¬ 
ρητέες όψεις του κτιρίου εφόσον δεν αλλοιώνεται ο γενι¬ 
κός αρχιτεκτονικός χαρακτήρας και οι βασικές αρχές των 
όψεων του κτιρίου. 

5. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στις διατηρητέες όψεις του κτιρίου, 
πλην των αναγκαίων επιγραφών περιορισμένων διαστά¬ 
σεων που υποδηλώνουν τη χρήση του κτιρίου. 

6. Για οποιαδήποτε επέμβαση στις διατηρητέες όψεις 
του κτιρίου καθώς και για την τοποθέτηση επιγραφών, 
απαιτείται η έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευτεί στην Εφημερίδα της Κυβερ¬ 
νήσεως. 

Αθήνα, 17 Νοεμβρίου 1997 
Με εντολή Υπουργού 
Ο Γ ενικός Γ ραμματέας 
Δ. ΣΑΡΑΦΟΓΛΟΥ 

ΥΠΟΥΡΓΕΙΟ 
ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ 
και ΔΗ Μ. Ε Ρ ΓΩ Ν 

Αοιθ.: 4381 (3) 

Τροποποίηση τοπικού ρυμοτομικού σχεδίου στον οικι¬ 
σμό ΟΕΚ «ΑΡΤΑ II» Ν. Άρτας. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής αποκε- 
ντρώσεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπωςτροποποιήθηκαν 
και συ μπλη ρώθηκαν με το Ν .Δ. 1018/71. 

4. Το Π.Δ. 183 (ΦΕΚ 70Α75.6.86) «περί εγκρίσεως τρο¬ 
ποποιήσεων σχεδίων πόλεως και καθορισμός όρων και 
περιορισμών δόμησης από τους Νομάρχες». 

5. Το εγκεκριμένο ρυμοτομικό σχέδιο του οικισμού ΟΕΚ 
«ΑΡΤΑΝ». 

6. Την αρ. 189/97 απόφαση Δημοτικού Συμβουλίου Δ. 
Αρταίων. 


7. Την αρ. 4007/19.11.97 εισήγηση Δ/νσης Πολεοδο¬ 
μίας. 

8. Την με αριθμό πρακτικού 5 (θέμα 2ο) της 20.11.1997 
γνωμοδότηση Συμβουλίου ΧΟΠ Ν. Άρτας, αποφασίζου¬ 
με: 

Εγκρίνουμετην τροποποίηση του τοπικού ρυμοτομικού 
σχεδίου του οικισμού ΟΕΚ «ΑΡΤΑΝ» με επέκταση του χώ¬ 
ρου για βρεφονηπιακό σταθμό για τη δημιουργία αυλείου 
χώρου, με μερική μείωση του χώρου πρασίνου καιτου χώ¬ 
ρου παιδικής χαράς και τη δημιουργία πεζοδρόμου πλά¬ 
τους 2,50 μ. 

Από τις διατάξεις της απόφασης αυτής δεν προκύπτει 
δαπάνη εις βάρος του Δήμου Άρτας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 26 Νοεμβρίου 1997 
Ο Νομάρχης 
ΧΡ. ΠΑΠΑΓΕΩΡΓΙΟΥ 
















